اوغوزتیوی: آذری لوغتی ائل آغزیندا بو لوغتدن خبر یوخدور ویالنیز رسمی داییرهلرده ایشلکدیر.خالق آراسیندا کیمسهدن “فارسسان یوخسا تورک” یا دا “او آذری دانیشیر” ایفادهلری ائشیدیلمیر. بئلهسه ، کولتوربیلیمی آچیسیندان آذری قوندارما و تورک اصیل و دوغمادیر.
“خلیج فارس” سؤزبیرلشمهسی ده بئلهدیر. خلیج ساحیلینده یاشایان یئرلی خالق آغزیندا خلیج فارس ایفادهسی ایشلهدیلمیر. اونلار دوغال اولاراق، “خلیجه گئدیرم، خلیج بوگون دالغالیدیر” ایفادهلرینی ایشلهدیرلر.
بو سؤزلر هئچ ده تصادوفی دئییل. چونکو شفاهی ادبیاتی هئچ بیر یونیورسیته یاراتماییب و هئچ بیر ساتقین یازیچی اونا تحریف قاتماییبدیر. آغیز ادبیاتی بیر گؤی گؤیرچین کیمی، هله چوخ ائرکنلردن، یازی-پوزو آرایا چیخمادیغی گونلردن قانادلانیب گلیر. بو سؤزلرین بیر قانادی اینسان دویغوسو، بیر قانادی اینسان قایغیسیدیر. محض اونا گؤره،آغیز ادبیاتینا سؤیکنن آراشدیریجی دا او لوغتلرله بیرگه قانادلانیب اینسان ذکاسینین ان اوجا ذیروهلرینه چاتابیلر.
چوخ زامانلار تیراختور طرفدارلاری “تورک دیلینده مدرسه و خلیج عربی” شوعارلارینی یاناشی سسلهییرلر. بو دا تصادوفی دئییل. بو شوعارلار شوونیسم الیله یانیب کوله دؤنن عرب و تورک بؤلگهسینی یاناشی تمثیل ائدیرلر. ایکی یانیق اورکدن قالخان بیر آلوون قیغیلجیمی کیمیدیر.
تحریفچی دوشمن هرنهیی داغیدیب سیندیرسا دا، یالنیز بیرجه نسنهیه گوجو چاتماز. او دا اینانان، یارادان و یاشادان خالقین آغزینداکی سؤزلردیر.
azb_Arab azb_Arab azb_Arab azb_Arab azb_Arab